Krystalform og Tvillingdaniiclser Iios Kryolit, Pcrovskit og Boracit. 95 



De Undersøgelser over Boracitens pyroelektriske Egenskaber, der 

 er foretagne af Mack og Hankel, stemmer i et og alt fuldkomment 

 overens med Anlagelsen af, at Mineralet er opbygget af Pyramider 

 af rombisk hemimorfe Individer. Ved de pyroelektriske Forsøg viser 

 Forskellen mellem den sædvanlige MALLARD'ske og den BAUMHAUER'ske 

 Opbygningsmaade sig netop særlig tydelig. Begge de to Forfattere 

 soger ikke desto mindre paa forskellig Maade at bringe Elektricite- 

 tens Fordeling i Overensstemmelse med den regulære Kryslalform. 

 Mack's Forklaring er allerede tidligere omtalt; Hankel's Teori, at 

 nogle Boraciter skulde være opbyggede af to gennemvoksede Tetra- 

 edre lader sig heller ikke opretholde; det viser sig nemlig ved pyro- 

 elektriske Forsøg med Tyndsnit, at Fordelingen af Elektriciteterne 

 temmelig fuldstændig følger de ad optisk Vej bestemte Tvillinggræn- 

 ser, saa at et saadant bestøvet Præparat frembyder et ret uregel- 

 mæssigt Billede. Imidlertid kan de Tvillingplaner, der findes hos 

 Boraciten, ikke forenes med Antagelsen af regulær-tetraedisk Sym- 

 metri. Den regulære Flade (100), der svarçr til den rombiske 

 (110), kan vel nok være Tvillingplan i en tetraedrisk Krystal, men 

 dette kan umuligt være Tilfældet med (110) (= den rombiske (112)), 

 der i en tetraedrisk Krystal er Symmetriplan; selv om man antager, 

 at Krystallerne er tetartoedriske, bliver i alle Tilfælde den irrationelle 

 Sammenvoksningsflade, der fremkommer ved den rombiske Tvilling- 

 dannelse efter [111], aldeles uforklarlig i det regulære S^^stem. 



Den Omstændighed, at Boraciten er rombisk-hemimorf, maa be- 

 virke, at hver enkelt af de tre mulige Tvillinglove maa kunne være 

 udviklet paa to Maader, idet der her, som overalt i de Krystalklasser 

 der mangler Symmetricentrum, bliver Forskel paa, om Individerne 

 er hinandens Spejlbillede efter Tvillingplanen, eller om de kan brin- 

 ges til Dækning ved en Drejning paa 180° om Tvillingaksen. En 

 Afgørelse af, til hvilken af de to Grupper Boracitens Tvillinger hører,, 

 vilde have særlig stor Interesse, da dette Stof frembyder det eneste 

 kendte Eksempel paa sekundær Tvillingdannelse hos en Krystal 

 uden Symmetricentrum. Det har imidlertid ikke vist sig muligt at 

 faa dette Spørgsmaal afgjort, da Snittet ikke maa være altfor tyndt, 

 naar det skal vise tydelig Fordeling af Elektriciteten, og Bygningen 

 af det i saa Fald ikke kan afgøres sikkert ad optisk Vej. Kun saa 

 meget kan siges med Sikkerhed, at de Tvillingdannelser efter (112)^ 

 som frembringer Opbygningen i Sektorer, maa høre til den første 

 Gruppe (Symmetritvillinger), da den elektriske Fordeling paa Kry- 

 stallens Overflade ellers maatte blive ganske anderledes, end den i 

 Virkeligheden er. 



